2009 M. GRUODŽIO 31 D. PASIBAIGUSIŲ METŲ FINANSINĖ ATSKAITOMYBĖ

TURINYS

METINĖS FINANSINĖS ATASKAITOS

Nepriklausomo auditoriaus ataskaita

2009 m. gruodžio 31 d. balansas

2009 m. gruodžio 31 d. pasibaigusių metų ekonominiai rezultatai

2009 m. gruodžio 31 d. pasibaigusių metų pinigų srautų ataskaita

2009 m. gruodžio 31 d. pasibaigusių metų nuosavo kapitalo pokyčių ataskaita

Apskaitos metodai ir pastabos dėl finansinės atskaitomybės

Informacija apie 2009 finansinių metų biudžetą

Nepriklausomo patikinimo ataskaita

Apskaitos metodai ir pastabos dėl finansinės atskaitomybės

1. Bendros pastabos

Europos Audito Rūmai (toliau – Audito Rūmai) įsteigti 1975 m. liepos 22 d., pasirašius Briuselio sutartį ir, kaip Sąjungos išorės audito įstaiga, savo veiklą pradėjo 1977 m. spalio mėn. Jų būstinė yra Liuksemburge.

Europos Audito Rūmų misija

Audito Rūmai yra ES institucija, pagal Sutartį įsteigta tam, kad vykdytų ES finansų auditą. Kaip ES išorės auditorius, Audito Rūmai padeda gerinti ES finansų valdymą ir atlieka nepriklausomo Europos Sąjungos piliečių finansinių interesų sergėtojo vaidmenį.

Audito Rūmai teikia audito paslaugas ir tai darydami įvertina, kaip yra surenkamos ir išleidžiamos ES lėšos. Jie tikrina, ar finansinės operacijos buvo tinkamai užregistruotos ir atskleistos, ar jos buvo teisėtai ir tvarkingai vykdomos ir valdomos, siekiant ekonomiškumo, efektyvumo ir rezultatyvumo. Savo auditų rezultatus Audito Rūmai pateikia aiškiose, aktualiose ir objektyviose ataskaitose. Jie taip pat pateikia savo nuomonę finansų valdymo klausimais.

Audito Rūmai skatina atskaitomybę ir skaidrumą bei padeda Europos Parlamentui ir Tarybai prižiūrėti ES biudžeto vykdymą, ypač per biudžeto įvykdymo tvirtinimo procedūrą. Audito Rūmai įsipareigoja būti efektyvi, viešojo audito ir administravimo tobulinimo srityje pirmaujanti organizacija.

Audito Rūmų finansiniai metai skaičiuojami nuo sausio 1 d. iki gruodžio 31 d.

2. Svarbūs apskaitos metodai ir finansinės atskaitomybės pateikimas

2.1 Pateikimo pagrindas

Audito Rūmų finansinės ataskaitos rengiamos remiantis 2002 m. birželio 25 d. Tarybos reglamentu (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento ir 2002 m. gruodžio 23 d. Komisijos reglamentu (EB, Euratomas) Nr. 2342/2002, nustatančiu išsamias minėto Tarybos finansinio reglamento įgyvendinimo taisykles.

Finansinė atskaitomybė rengiama remiantis Europos Sąjungos apskaitos taisyklėmis (EB apskaitos taisyklės), kurios yra pagrįstos Tarptautiniais viešojo sektoriaus apskaitos standartais (TVSAS). Šias apskaitos taisykles, pasikonsultavęs su kitomis institucijomis, patvirtino Komisijos apskaitos pareigūnas.

2.2 Užsienio valiutų likučių ir operacijų įvertinimas

Operacijos užsienio valiuta yra perskaičiuojamos į eurus, pagal operacijos atlikimo dieną galiojusį valiutos kursą.

Valiutos keitimo pelnas ir nuostoliai, atsiradę atliekant operacijas užsienio valiuta ir perskaičiuojant piniginį turtą ir įsipareigojimus užsienio valiuta, taikant metų pabaigoje galiojančius valiutos kursus, yra pripažįstami ekonominių rezultatų ataskaitoje

Piniginio turto ir įsipareigojimų užsienio valiuta likučiai metų pabaigoje perskaičiuojami į eurus gruodžio 31 d. galiojančiu keitimo kursu.

2.3 Ilgalaikis nematerialus ir materialus turtas

Ilgalaikis nematerialus ir materialus turtas parodomi jų įsigijimo verte, atėmus nusidėvėjimą/amortizaciją ir vertės sumažėjimą. Mažiau nei 420 eurų sudarantys nedidelės vertės daiktai apskaitomi kaip išlaidos per visus įsigijimo metus. Per ataskaitinius metus patiektas, bet finansinių metų pabaigoje neapmokėtas turtas nurodomas kaip „statomas (kuriamas) turtas“, statomas turtas taip pat apima metų pabaigoje dar vykdomus pagrindinius statybų projektus.

Nusidėvėjimas/amortizacija apskaičiuojami pagal tiesinį metodą nuo įsigijimo mėnesio, atsižvelgiant į numatomą atitinkamo turto naudingo tarnavimo laiką, taikant šias nusidėvėjimo normas:

Nematerialus turtas (kompiuterinės programinės įrangos licencijos) 4 metai Pastatai 25 metai arba numatytas naudingo tarnavimo laikas Gamybos priemonės, mechanizmai ir įrankiai 4, 8 metai Baldai ir transporto priemonės 4, 8, 10 metų Kompiuterinė įranga 4 metai Speciali įranga nuomojamiems pastatams nuomos trukmė Kiti įrenginiai ir įtaisai 4, 6, 8 metai

2.4 Išmokos darbuotojams

Pagal 1977 m. spalio 18 d. Tarybos reglamento (EEB, Euratomas, EAPB) Nr. 2290/77, nustatančio Audito Rūmų narių tarnybines pajamas, 19 straipsnį (OL L 268, 1977 10 20, p. 1), išmokos darbuotojams sudaro būsimas Audito Rūmų narių teises į pensiją, išmokų pagal šią pensijų sistemą mokėjimas numatomas Sąjungos biudžete, o valstybės narės kartu garantuoja šių išmokų mokėjimą.

Su šių būsimų pensijų mokėjimais susiję įsipareigojimai yra apskaitomi ir atskleidžiami pagal 12 EB apskaitos taisyklę „Išmokos darbuotojams“. Šių įsipareigojimų apskaičiavimo metodikoje atsižvelgiama į pensijų schemos ypatumus, kaip tai nustatyta 25 TVSAS apskaitos taisyklėje.

Pagal 25 TVSAS reikalaujama, kad išmokos, mokamos pasibaigus tarnybos laikotarpiui, būtų įvertintos dabartiniu metu (t. y. tuomet, kai narys įgyja teises į pensiją). Aktuarinis įsipareigojimas yra nustatomas nuolatos, atsižvelgiant tiek į išmokas, pažadėtas per aktyvų darbuotojų gyvenimą, tiek į numatomus atlyginimų padidėjimus. Aktuarinio įvertinimo metodas, naudojamas šiam įsipareigojimui apskaičiuoti, yra „prognozuojamo sąlyginio vieneto metodas“.

Įsipareigojimas sumažinamas įvertinta mokesčių, kurie bus taikomi būsimos pensijos išmokoms, suma, kadangi šie mokesčiai sugrįžta į ES biudžetą kaip pajamos.

Pensijų įsipareigojimas yra perskaičiuojamas kiekvienais metais atskaitomybės pateikimo dieną. Ekonominių rezultatų atskaitoje finansinių metų išlaidas pensijoms sudaro per metus išmokėtos pensijos ir metų pabaigoje atliekamos pensijų įsipareigojimo korekcijos, ir vieną ir kitą sumą skaičiuojant be mokesčių. Aktuarinis pelnas ir nuostoliai yra apskaitomi ekonominių rezultatų ataskaitoje.

Kai dėl galimo „Planų turto“, šiuo metu Europos Sąjunga neturi jokio finansiniams pensijų įsipareigojimams skirto turto.

2.5 Atidėjimai rizikai ir mokėjimams

Atidėjimai rizikai ir mokėjimams yra skirti aiškios kilmės nuostoliams ar skoloms padengti, jeigu balanso sudarymo dieną atrodo aišku, kad reikės juos padengti, arba aišku, kad reikės juos padengti, tik neaišku, kokio jie dydžio arba kada juos reikės padengti.

2.6 Išlaidų pripažinimas

Operacijos ir įvykiai yra apskaitomi to laikotarpio finansinėje atskaitomybėje, su kuriuo jie yra susiję. Ataskaitinio laikotarpio pabaigoje susikaupusios išlaidos yra apskaitomos, remiantis patiektomis prekėmis ar suteiktomis paslaugomis.

Kita vertus, kai kurie einamaisiais metais atlikti mokėjimai yra susiję su vėlesniais laikotarpiais ir yra apskaitomi kaip vėliau mokėtinos išmokos, kurios turės būti įtrauktos į vėlesnį (-ius) laikotarpį (-ius).

Metų pabaigoje susikaupusių ir vėliau mokėtinų išlaidų apskaičiavimas vadinamas finansinių metų atskyrimu; yra parengta išsami šios procedūros metodika ir praktinės gairės.

3. Prie balanso pridedamos pastabos

3.1. Ilgalaikis nematerialus turtas

Ilgalaikio nematerialaus turto pokyčiai 2009 m. buvo šie:

(eurais) Bendroji apskaitinė vertė 2009 m. sausio 1 d. Įsigijimai Perleidimai Bendroji apskaitinė vertė 2009 m. gruodžio 31 d. Sukauptas nusidėvėjimas 2009 m. gruodžio 31 d. Grynoji apskaitinė vertė 2009 m. gruodžio 31 d. Kompiuterių programinė įranga 629 882 168 220 — 798 102 – 396 886 401 216 Iš viso 629 882 168 220 — 798 102 – 396 886 401 216

3.2. Ilgalaikis materialus turtas

Ilgalaikio materialaus turto pokyčiai 2009 m. buvo šie:

(eurais) Bendroji apskaitinė vertė 2009 m. sausio 1 d. Įsigijimai Perleidimai ir perkvalifikavimai Bendroji apskaitinė vertė 2009 m. gruodžio 31 d. Sukauptas nusidėvėjimas 2009 m. gruodžio 31 d. Grynoji apskaitinė vertė 2009 m. gruodžio 31 d. Žemė 776 630 — — 776 630 — 776 630 Pastatai 52 074 987 7 515 1 392 129 53 474 631 –26 319 838 27 154 793 Gamybos priemonės ir įrenginiai 131 603 68 128 –3 402 196 329 – 116 064 80 265 Kompiuterinė įranga 4 187 142 507 846 — 4 694 988 –3 603 516 1 091 472 Baldai ir transporto priemones 2 042 600 198 610 – 158 011 2 083 199 –1 306 282 776 917 Kiti įrenginiai ir įtaisai 1 899 367 82 907 –1 758 1 980 516 –1 808 983 171 533 Statomas (kuriamas) turtas 4 077 754 3 817 107 –1 392 129 6 502 732 — 6 502 732 Iš viso 65 190 083 4 682 113 – 163 171 69 709 025 –33 154 683 36 554 342

Statomas (kuriamas) turtas – tai iš dalies patiektas turtas arba turtas, kuris buvo patiektas, tačiau už kurį metų pabaigoje nebuvo išrašyta sąskaita faktūra. Patiektą turtą priėmus ir gavus už jį sąskaitą faktūrą, atitinkamas turtas yra perklasifikuojamas ir įrašomas į atitinkamą antraštinę dalį.

Statomo (kuriamo) turto vertė 2009 m. gruodžio 31 d. yra 6 502 732 eurai: jį sudaro naujojo pastato „K3“ tyrimai (2 077 656 eurai) bei sveikatos ir saugos darbai pastate „K1“ (4 425 076 eurai).

Šiais metais 1 392 129 eurų suma, kuri buvo skirta pastato „K1“ konferencijų salės remontui ir modernizavimui, buvo perkelta į antraštinę dalį „Pastatai“.

3.3 Trumpalaikės gautinos sumos

(eurais) 2009 m. gruodžio 31 d. 2008 m. gruodžio 31 d. Trumpalaikės gautinos sumos, daugiausia susijusios su darbuotojų nacionalinių teisių į pensiją pervedimu 398 142 504 166 Įvairios gautinos sumos, daugiausia susijusios su darbo užmokesčio fondu ir komandiruotėms skirtomis avansinėmis lėšomis 367 360 335 446 Būsimųjų laikotarpių pastatų nuomos ir IT sutarčių sąnaudos 197 446 614 114 Iš ES subjektų gautinos sumos (Leidinių biuras) 2 260 2 055 Iš viso 965 208 1 455 781

3.4 Grynieji pinigai ir jų ekvivalentai

(eurais) 2009 m. gruodžio 31 d. 2008 m. gruodžio 31 d. Smulkūs grynieji pinigai 1 000 1 000 Bankų einamoji sąskaita 1 526 466 1 487 625 Iš viso 1 527 466 1 488 625

3.5 Išmokos darbuotojams

Įsipareigojimai būsimoms pensijoms mokėti yra apskaičiuojami be mokesčių, kurie bus susigrąžinti iš būsimų pensijų mokėjimų (taip pat žr. 2.4 dalį).

(eurais) 2009 m. gruodžio 31 d. 2008 m. gruodžio 31 d. Bendroji suma 68 741 798 63 730 921 Mokesčių norma (%) 17,57 17,57 Mokesčiai 12 077 934 11 197 523 Suma be mokesčių 56 663 864 52 533 398 Grynojo pensijų įsipareigojimo pokyčiai 4 130 466 10 665 938

Nariams skirtas pensijų planas yra nustatytų išmokų planas. Šiame kontekste nustatytos išmokos yra:

— pereinamojo laikotarpio pašalpa (mokama pasibaigus kadencijai trejus metus)

— ištarnauto laiko pensija

— invalidumo pensija ir pašalpa

— maitintojo netekimo pensija (mokama po nario mirties, kai ši ištinka išėjus ar iki išeinant į pensiją)

Yra šios gavėjų, kuriems turi būti skaičiuojamas įsipareigojimas, kategorijos:

— dirbantieji nariai

— nedirbantys nariai, gaunantys pereinamojo laikotarpio pašalpą

— nedirbantys nariai, po pereinamojo laikotarpio (vėliau mokėtina pensija)

— išėję nariai

— turintys nuolatinį neįgalumą

— turintys laikiną neįgalumą

— našlės ir našliai

— našlaičiai.

Įsipareigojimą apskaičiuoja Eurostatas, kuriam kvalifikuotas nepriklausomas ekspertas padeda taikyti metodiką ir nustatyti atitinkamas aktuarines prielaidas.

Apskaičiuojant pensijų įsipareigojimą, naudojamasi kintamaisiais dydžiais, susijusiais su ekonominiais ir demografiniais aspektais. Šiems kintamiesiems dydžiams priskiriamos vertės gali būti paremtos renkama informacija, kuri yra įvertinama, ar net nustatoma savo nuožiūra.

Pagrindinės aktuarinės prielaidos buvo šios: įvertinta nominali diskonto norma (4,1 % 2009 m. gruodžio mėn.), numatoma ilgalaikė infliacija (2,3 % 2009 m. gruodžio mėn.) ir bendras darbo užmokesčio augimas (0 % 2009 m. gruodžio mėn.). 2008 m. gruodžio mėn. tiems patiems kintamiesiems priskirtos vertės buvo atitinkamai 3,7 %, 1,5 % ir 0,3 %.

Bendrųjų pensijų įsipareigojimų svyravimo 2009 metais priežastis buvo ne metodikos keitimas ar koks kitas neįprastas veiksnys; šiuos pokyčius galima paaiškinti tokiu būdu:

(eurais) Bendrasis pensijų įsipareigojimas 2008 m. gruodžio 31 d. 63 730 921 Įsipareigojimo pokytis dėl naujų darbuotojų 0 Įsipareigojimo pokytis, susijęs su pastovios populiacijos ypatumais 3 958 178 „Pastovios“ populiacijos tarnybos išlaidos 5 614 685 „Pastovios“ populiacijos palūkanų išlaidos 2 510 704 Per metus išmokėtos pensijos –2 977 454 Aktuarinis pelnas ir nuostoliai iš patirties –1 189 757 Aktuarinis pelnas ir nuostoliai iš pokyčių prielaidų atžvilgiu 1 052 699 Palūkanų norma 3 295 980 Mirtingumo lentelė 0 Bendras atlyginimų padidėjimas –2 243 281 Kiti aktuarinių prielaidų pokyčiai 0 Aktuarinis pelnas ir nuostoliai iš pokyčių dėl metodikos ir kitų pakeitimų 0 Bendrasis pensijų įsipareigojimas 2009 m. gruodžio 31 d. 68 741 798

Punktas „Tarnybos išlaidos“ atspindi tikrąsias papildomas teises į pensiją, kurias įgijo dirbantieji nariai ir kurios yra susijusios su per metus suteiktomis paslaugomis.

„Palūkanų išlaidos“ susidaro didėjant dirbančiųjų narių amžiui; narių amžius didėja ir laiko tarpsnis tarp naujo įvertinimo dienos ir dienos, kai jie gaus savo būsimas išmokas, sumažėja vieneriais metais.

Punktas „Per metus išmokėtos pensijos“ yra susijęs su tais metais atliktais mokėjimais, kurie detaliai pateikti 4.9 dalyje.

„Aktuarinis pelnas ir nuostoliai“ susidaro dėl skirtumų tarp to, ko buvo tikėtasi pagal prielaidą sekantiems metams, ir to, kas iš tikrųjų per tuos metus įvyko.

3.6 Kiti ilgalaikiai įsipareigojimai

Pasibaigus K9 pastato nuomos laikotarpiui, pagal sutartį turi būti išmokėta 175 000 eurų suma.

3.7 Atidėjimai rizikai ir mokėjimams

Komisija Teisingumo Teismui pateikė skundą po to, kai Taryba 2009 m. gruodžio mėnesį priėmė sprendimą padidinti ES darbuotojų atlyginimus (1,85 %), t. y. mažiau nei Komisija siūlė juos padidinti (3,7 %).

Buvo įvertinta, kad Audito Rūmų darbuotojams tenkanti ginčijamos sumos dalis be mokesčių sudaro 650 000 eurų; ši suma atitinka 1,85 % padidinimą nuo 2009 m. liepos 1 d. iki 2009 m. gruodžio 31 d.

3.8 Mokėtinos sąskaitos

(eurais) 2009 m. gruodžio 31 d. 2008 m. gruodžio 31 d. Trumpalaikės mokėtinos sumos 548 543 540 605 Įvairios su atlyginimais ir personalu susijusios mokėtinos sumos 425 994 427 175 Sukauptos išmokos – ne ES institucijos 4 161 463 5 918 135 Sukauptos išmokos – ES institucijos 874 060 753 963 Konsoliduotiems ES subjektams, daugiausia Europos Tarybai ir Parlamentui, mokėtinos sumos 18 648 107 124 Iš viso 6 028 708 7 747 002

„Sukauptos išmokos – ne ES institucijos“ apima neišnaudotų atostogų vertę metų pabaigoje, kuri sumažėjo nuo 1 936 117 eurų 2008 m. iki 1 799 770 eurų 2009 m.

4. Pastabos prie ekonominių rezultatų ataskaitos

4.1 „Komisijos kitoms institucijoms pervestos lėšos“: šią sumą sudaro Audito Rūmų Komisijai teikiami mėnesiniai lėšų pareikalavimai, skirti papildyti jų banko sąskaitą.

4.2 „Pajamos iš administracinės veiklos“: šį punktą daugiausia sudaro mokesčiai ir socialinių įmokų atskaitymai iš narių ir darbuotojų atlyginimų.

4.3 „Kitos veiklos pajamos“, be kita ko, gaunamos Leidinių biurui pardavus leidinius.

4.4 „Išlaidos darbuotojams“ apima nariams, statutiniams darbuotojams, sutartininkams ir laikiniems darbuotojams mokamus atlyginimus. Pereinamojo laikotarpio pašalpos buvusiems nariams ir mokesčiai, susiję su narių pensijomis ir pereinamojo laikotarpio pašalpomis, nuo šiol įtraukiami į punktą „Pensijų pokyčiai“ (žr. 4.9 dalį).

4.5 „Su ilgalaikiu turtu susijusias išlaidas“ sudaro materialaus ir nematerialaus turto nusidėvėjimas/amortizacija.

4.6 Svarbiausi „Kitų administracinių išlaidų“ punktai yra:

— pastatų nuoma ir susijusios išlaidos

— IT ir telekomunikacijos

— komandiruočių išlaidos

— valymo ir saugos paslaugos.

4.7 „Finansines pajamas“ sudaro Audito Rūmų einamojoje sąskaitoje uždirbtos banko palūkanos.

4.8 „Finansines išlaidas“ sudaro Audito Rūmų einamajai sąskaitai taikomi banko mokesčiai.

4.9 Punktas „Pensijų pokyčiai“ apima visas su Audito Rūmų narių pensijomis susijusias išlaidas. Šias išlaidas sudaro per metus išmokėtos pensijos ir pereinamojo laikotarpio pašalpos, taip pat metų pabaigoje atliekamos visų būsimų pensijų išmokų įsipareigojimo korekcijos.

Kadangi nuo šiol pensijų įsipareigojimas apima pereinamojo laikotarpio pašalpas, per metus išmokėtos pereinamojo laikotarpio pašalpos taip pat turėtų būti įtrauktos į punktą „Pensijų pokyčiai“. 2008 m. finansinėje atskaitomybėje ši padėtis buvo pateikta kitaip: pereinamojo laikotarpio pašalpos (1 095 429 eurų) ir iš išmokų išskaičiuoti mokesčiai (– 382 779 eurai) buvo parodyti „Išlaidose darbuotojams“.

Pagal EB 14 apskaitos taisyklę ir kaip parodyta lentelėje toliau, abi šios sumos turi būti perklasifikuotos, siekiant pertvarkyti su 2008 m. susijusius duomenis ir užtikrinti tinkamą, tarp 2008 ir 2009 m. palyginamą informaciją. Šis perklasifikavimas neturi poveikio galutiniam metų ekonominiam rezultatui ir balansui.

(eurais) 2009 Pertvarkytos 2008 m. 2008 m. finansinė ataskaitomybė Grynojo narių pensijų įsipareigojimo pokyčiai 4 130 466 10 665 938 10 665 938 Išmokėtos senatvės pensijos 2 020 586 1 750 629 1 750 629 Išmokėtos maitintojo netekimo pensijos 356 249 346 908 346 908 Išmokėtos pereinamojo laikotarpio pašalpos 542 642 1 095 429 — Išmokėtos invalidumo pensijos 57 977 — — Per metus išmokėtos pensijos, iš viso 2 977 454 3 192 966 2 097 537 Iš mokėjimų išskaičiuoti mokesčiai – 386 534 – 382 779 — Bendras pensijų pokytis 6 721 386 13 476 125 12 763 475

5. Nebalansiniai straipsniai

5.1 Neapibrėžtasis turtas

Tiekėjai, vykdydami sutartinius įsipareigojimus, suteikė šias banko garantijas:

(eurais) 2009 m. gruodžio 31 d. Kelionių agentūra 100 000 Pastato K1 renovacija 545 951 Pastato K3 valdymo projektas 578 000 Automobilių parko išperkamoji nuoma 75 000 Draudimo bendrovė 1 361 Telekomunikacijos 20 000 Iš viso 1 320 312

5.2 Įsipareigojimai dėl būsimo finansavimo

(eurais) 2009 m. gruodžio 31 d. Pastatų veiklos nuoma 11 683 829 IT priemonių, automobilių ir kitos įrangos veiklos nuoma 1 001 910 Tarpinė suma 12 685 739 Įsipareigojimai pagal dar nepanaudotus asignavimus – RAL (neįvykdyti įsipareigojimai) – atėmus 2010 m. sukauptas sąnaudas 56 918 665 Iš viso 69 604 404

„Neįvykdyti“ (RAL) įsipareigojimai yra biudžeto apskaitos elementas, parodantis neįvykdytų įsipareigojimų vertę. Ši vertė yra lygi skirtumui tarp prisiimtų įsipareigojimų ir mokėjimų, kuris atsiranda dėl to, kad tarp įsipareigojimo prisiėmimo ir mokėjimo įvykdymo praeina tam tikras laiko tarpsnis.

Neįvykdytų įsipareigojimų (RAL) padidėjimas, palyginti su praėjusiais metais yra susijęs su naujo pastato „K3“ statyba.

5.3 Audito Rūmų pastatų projektai

Audito Rūmai įsikėlė į savo pagrindinį pastatą (K1) 1988 metais, o 1990 metais jį nusipirko kartu su žeme ant kurios jis stovi. 1999 metais Audito Rūmai pasirašė bendrąjį susitarimą su Liuksemburgo valstybe, kuriuo jiems buvo suteikta teisė 49 metus naudoti antrą žemės sklypą (su teise pratęsti 1 kartą) pristatomam pastatui (K2) statyti mainais į vieno euro mokestį. Tačiau nusprendus statyti antrąjį pristatomą pastatą (K3), dėl skirtingų priemonių vykdant projektą taikymo 2008 m. vasario 22 d. Liuksemburgo valstybė ir Audito Rūmai turėjo sudaryti naują bendrąjį susitarimą.

Kai dėl dviejų su dviem minėtais pristatomais pastatais (K2 ir K3) susijusių žemės sklypų, valstybė juos pardavė Audito Rūmams už simbolinę 1 euro kainą. Jei Audito Rūmai savo ruožtu kada nors nuspręstų perleisti kurį nors pastatą trečiajai šaliai, kuri nėra Bendrijos įstaiga ar institucija, Audito Rūmai grąžins žemę valstybės nuosavybėn mainais už simbolinį 1 eurą. Pastaroji taip pat turi galimybę pirkti pastatą už nepriklausomo eksperto nustatytą kainą. Tuo atveju, jei valstybė nuspręs nepasinaudoti šia galimybe, pastato pirkėjams ji suteiks teisę naudotis žeme.

Liuksemburge biurų pastatus leidžiama eksploatuoti 15 metų, vėliau jie privalo būti modernizuoti, siekiant atitikti taikomus sveikatos, saugos ir aplinkosaugos standartus. Šie privalomi su sveikata ir sauga susiję darbai K1 pastate buvo atlikti per pastaruosius dvejus metus. Nors šie darbai gali būti laikomi iš esmės užbaigtais, oficialus galutinis jų priėmimas bus parvirtintas 2010 metais. K2 pastatas buvo pradėtas eksploatuoti 2003 m. lapkričio mėn. ir turi iki 2018 m. galiojantį „eksploatacijos leidimą“ („autorisation d’exploitation“).

K3 pastato statybos darbai buvo pradėti 2010 m. kovo mėn. Pirmoji finansavimo dalis, 55 milijonai eurų, buvo įtraukta į 2009 m. biudžetą. Dalis šių lėšų buvo panaudotos 2009 m., o skirtumas buvo įtrauktas į „neįvykdytus įsipareigojimus“ (RAL) (žr. 5.2 dalį). Šis skirtumas apima sutartis su statybos bendrovėmis, kurios bus pasirašytos 2010 m. 2009 m. birželio 15 d., surengus atvirą konkursą, Audito Rūmai pasirašė paslaugų sutartį su konsorciumu, kuris vadovaus „K3“ pastato statybos projektui. Be kitų reikalų šis konsorciumas Audito Rūmų vardu rengs ir pasirašys sutartis su statybos bendrovėmis, stebės kaip vykdomi darbai ir tikrins atitinkamas sąskaitas faktūras prieš jas apmokant. Po to, kai atsakingos Audito Rūmų tarnybos patikrina ir duoda leidimą apmokėti sąskaitas faktūras, už išmokas statybos bendrovėms yra atsakingas projekto vadovas. Atsižvelgiant į šį kontekstą, projekto vadovas prisiima finansinius įsipareigojimus statybos bendrovių atžvilgiu. Kita vertus, sutartyje tarp Audito Rūmų ir projekto vadovo reikalaujama, kad Audito Rūmai turėtų pakankamai lėšų, neviršijant to kas yra numatyta biudžete, padengti projekto vadovo įsipareigojimus statybos bendrovių atžvilgiu. Kad tai užtikrintų, Audito Rūmai pasirašė patikos sutartį su vietos banku, per kurį gauna lėšas, kurias skyrė biudžeto valdymo institucija. Tuo pačiu, naudojant patikos sutartį, yra apsaugomas Europos Sąjungos finansinis interesas.

5.4 Galimas įsipareigojimas dėl teisminių ginčų

Nėra.